CELEX: 62017CA0563
Language: et
Date: 2019-02-27 00:00:00
Title: kohtuasi C-563/17: Euroopa Kohtu (teine koda) 27. veebruari 2019. aasta otsus (Supremo Tribunal Administrativo eelotsusetaotlus — Portugal) — Associação Peço a Palavra jt versus Conselho de Ministros (Eelotsusetaotlus — Asutamisvabadus — Määrus (EÜ) nr 1008/2008 — Lennuettevõtja — Taaserastamismenetlus — Kuni 61 % aktsiakapitalist moodustavate aktsiate müük — Tingimused — Kohustus säilitada liikmesriigis registrijärgne asukoht ja tegeliku juhtimise keskus — Avaliku teenindamise kohustused — Kohustus säilitada ja arendada praegust tegevuskeskust (hub) riigis)

15.4.2019   
            
            
               ET
            
            
               Euroopa Liidu Teataja
            
            
               C 139/13
            
         
      Euroopa Kohtu (teine koda) 27. veebruari 2019. aasta otsus (Supremo Tribunal Administrativo eelotsusetaotlus — Portugal) — Associação Peço a Palavra jt versus Conselho de Ministros
      (kohtuasi C-563/17) (1)
      
      (Eelotsusetaotlus - Asutamisvabadus - Määrus (EÜ) nr 1008/2008 - Lennuettevõtja - Taaserastamismenetlus - Kuni 61 % aktsiakapitalist moodustavate aktsiate müük - Tingimused - Kohustus säilitada liikmesriigis registrijärgne asukoht ja tegeliku juhtimise keskus - Avaliku teenindamise kohustused - Kohustus säilitada ja arendada praegust tegevuskeskust (hub) riigis)
      (2019/C 139/11)
      Kohtumenetluse keel: portugali
      
         Eelotsusetaotluse esitanud kohus
      
      Supremo Tribunal Administrativo
      
         Põhikohtuasja pooled
      
      
         Kaebuse esitajad: Associação Peço a Palavra, João Carlos Constantino Pereira Osório, Maria Clara Marques Pires Sarmento Franco, Sofia da Silva Santos Arauz, Maria João Galhardas Fitas
      
         Vastustaja: Conselho de Ministros
      
         menetluses osalesid: Parpública — Participações Públicas SGPS SA, TAP — Transportes Aéreos Portugueses SGPS SA
      
         Resolutsioon
      
      
                  1.
               
               
                  Euroopa Parlamendi ja nõukogu 12. detsembri 2006. aasta direktiivi 2006/123/EÜ teenuste kohta siseturul tuleb tõlgendada nii, et see direktiiv ei ole asjakohane, kui hinnatakse seda, kas liidu õigusega on kooskõlas teatud lennuettevõtja tegevust puudutavad nõuded, mis esitati olulise osaluse omandajale selle ettevõtja aktsiakapitalist, eeskätt nõue täita avaliku teenindamise kohustust ja nõue säilitada selle ettevõtja praegune tegevuskeskus (hub) riigis ja seda arendada.
               
            
                  2.
               
               
                  ELTL artiklit 49 tuleb tõlgendada nii, et sellega ei ole vastuolus, kui lennuettevõtja taaserastamise menetluse tingimusi reguleerivad lisatingimused sisaldavad:
                  
                              —
                           
                           
                              nõuet, mille kohaselt kõnealuse taaserastamismenetluse esemeks oleva osaluse omandaja peab olema suuteline tagama sellele lennuettevõtjale pandud avaliku teenindamise kohustuste täitmise, ja
                           
                        
                              —
                           
                           
                              nõuet, mille kohaselt kõnealune omandaja peab säilitama lennuettevõtja registrijärgse asukoha ja tegeliku juhtimise keskuse asjaomases liikmesriigis, kuna selle ettevõtja peamise tegevuskoha üleviimisega sellest liikmesriigist väljapoole kaasneks tema liiklusõiguste kaotus, mis tulenevad kahepoolsetest lepingutest, mis on sõlmitud kõnealuse liikmesriigi ja kolmandate riikide vahel, millega liikmesriigil on erilised ajaloolised, kultuurilised ja sotsiaalsed sidemed; seda peab kontrollima eelotsusetaotluse esitanud kohus.
                              ELTL artiklit 49 tuleb tõlgendada nii, et sellega on vastuolus, kui lisatingimused sisaldavad nõuet, mille kohaselt kõnealuse osaluse omandaja peab tagama riigis asuva praeguse tegevuskeskuse (hub) säilitamise ja arendamise.
                           
                        
            
         (1)  ELT C 424, 11.12.2017.